Vi selger mindre olje, men tjener mer enn før.

Høsten 2014 stupte oljeprisen og inntektene til Norge gikk kraftig ned.

Men nå melder SSB at oljeinntektene til Norge igjen er i ferd med å skyte til himmels, og at vi må tilbake til nettopp oktober 2014 for å finne sist gang det ble eksportert så høye oljeverdiger.

- Det ble eksportert råolje for 22,8 milliarder kroner i mai 2018, en økning på 22,0 prosent fra mai i fjor. Oppgangen skyldes høyere priser. Oljeprisen med sine 637 kroner fatet har ikke vært høyere siden juli 2014, skriver SSB i en melding.

Les også: Nå er oljeprisen i kroner like høy som under gullalderen

Eksportverdien er opp 2,2 prosent fra april.

Det spesielle er at dette skjer med en kraftig redusert eksport:

- Det ble utført 35,7 millioner fat råolje i mai, mot 44,0 millioner fat i samme måned i fjor, melder SSB.

I tillegg til råolje, ble det eksportert naturgass for 17,7 milliarder kroner - noe som er opp 22,1 prosent fra mai i fjor. Årsaken er både høyere pris og høyere volum.

Les også: - Boligrenten skal opp til 3,7 prosent

Sammenlignet med april er det derimot en liten nedgang etter svært høye eksporttall etter nyttår.

Den totale verdien av olje- og gasseksport ligger nå betydelig over nivået de siste par årene:

Totalt viser SSB-tallene at handelsbalasen i Norge har stabilistert seg på rundt det samme nivået som det har ligget på det siste året.

- Vareeksporten endte på 79,8 milliarder kroner i mai, 15,9 prosent mer enn i samme måned året før, melder SSB.

Les også: Skrur opp bensinprisen: - Aldri vært høyere